Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
5 Pakuti ndine mulara munyinu kweniso kaboni wa visuzgo vya Khristu ndiposo yumoza wa awo ŵazamupokera uchindami uwo uzamuvumbukwa,+ nkhupempha ŵalara pakati pinu kuti:
2 Liskani mskambo wa Chiuta+ uwo uli mu mawoko mwinu. Muteŵetere nga mbalaŵiliri, mwakuchichizgika yayi, kweni muteŵetenge mwakukhumbisiska pamaso pa Chiuta.+ Mungakhumbanga kusanga chandulo munthowa yauryarya yayi,+ kweni muteŵetenge na mtima wose.
3 Kuchita ufumu yayi pa awo ntchiharo cha Chiuta,+ kweni muŵenge vyakuwonerapo ku mskambo.+
4 Ndipo para muliska mukuru+ wazakawoneka, muzamupokera mphumphu ya uchindami yambura kufota.+
5 Mwakuyana waka, imwe ŵanyamata mujilambikenge ku ŵanalume ŵalara.+ Kweni imwe mose mujivwalike mtima wa kujiyuyura, chifukwa Chiuta wakususka ŵakujikuzga, kweni ŵakujiyuyura wakuŵapa lusungu lukuru.+
6 Ntheura, jiyuyurani pasi pa woko lankhongono la Chiuta, mwakuti wamukwezgani mu nyengo yakwenelera.+
7 Muthulirani vyose ivyo mukwenjerwa navyo,+ chifukwa wakumupwelelerani.+
8 Sungilirani maghanoghano ghinu, muŵe maso.+ Mulwani winu Dyabulosi wakuyingayinga nga ni nkhalamu yakuwuluma, wakupenja munthu wakuti wamumilimitizge.+
9 Kweni mikanani nayo,+ muŵe ŵakukhora mu chipulikano, pakumanya kuti visuzgo vyakuyana waka vikuŵachitikira ŵabali ŵinu wose awo ŵali mu charu.+
10 Kweni para mwasuzgikapo kanyengo, Chiuta uyo wakupeleka lusungu lukuru mu nthowa zose, uyo wakamuchemerani ku uchindami wake wamuyirayira+ mwa Khristu, wazamumalizga kumusambizgani. Wazamumukhozgani,+ wazamumuzgorani ŵankhongono+ kuti muleke kusunkhunyika.
11 Kwa iyo kuŵenge nkhongono muyirayira. Ameni.
12 Kwizira mwa Silivano,+ uyo nkhumuwona kuti ni mubali wakugomezgeka, namulemberani mazgu ghachoko waka, kuti nimukhozgani na kumupani ukaboni waunenesko wakuti ili ndilo ni lusungu lukuru lwa Chiuta. Mukoleske lusungu ulu.
13 Mwanakazi wakusoleka nga ndimwe, uyo wali mu Babuloni, wakumutawuzgani pamoza na mwana wane Mariko.+
14 Tawuzganani na mufyofyontho wa chitemwa.
Mose imwe mukulondezga Khristu muŵe na mtende.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
1 Petrosi 5
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn